Сустрэча прайшла па просьбе Аляксандра Мілінкевіча і доўжылася каля гадзіны. Акрамя Уладзіміра Рушайлы, на ёй прысутнічалі чатыры назіральніка ад СНД, разам з Аляксандрам Мілінкевічам былі кіраўнік юрыдычнай службы ягонага штабу Уладзімер Лабковіч і прэсавы сакратар Павал Мажэйка. Апошні паведаміў "Свабодзе", што асноўны зьмест звароту спадара Мілінкевіча да місіі назіральнікаў СНД палягаў у ацэнцы рэпрэсіўных дзеяньняў уладаў адносна актывістаў ягонай каманды, хвалі затрыманьняў і арыштаў паводле надуманых матываў, парушэньняў Выбарчага кодэксу і нежаданьні ЦВК і іншых дзяржаўных органаў на іх рэагаваць.